ນັກການເມືອງທິເບດ ກຽມຮັບມື ກັບສະພາບການໃໝ່
ສະພາພັດຖິ່ນທິເບດ ພວມກະກຽມຮັບມື ກັບອະນາຄົດທາງການເມືອງ ທີ່ບໍ່ມີອົງດາໄລລາມະ
ສະພາພັດຖິ່ນຂອງທິເບດພວມກະກຽມກ່ຽວກັບອະນາຄົດ ທາງການເມືອງໂດຍປາສະຈາກການນຳພາຂອງອົງດາໄລ ລາມະ ສະມາຊິກສະພາພັດຖິ່ນຂອງທິເບດ ທີ່ປະຊຸມກັນ ຢູ່ເມືອງ Dharamsala ໃນພາກເໜືອຂອງປະເທດອິນເດຍ ໃນວັນ ສຸກວານນີ້ໄດ້ສ້າງຕັ້ງຄະນະກຳມະການນຶ່ງຂຶ້ນ ເພື່ອສຶກສາ ເບິ່ງລັດຖະທຳມະນູນ ທີ່ຈະອຳນວຍໃຫ້ອົງດາໄລລາມະ ຜູ້ ນຳທາງດ້ານຈິດໃຈ ຂອງຊາວທິເບດ ລາອອກ ຫຼືຖອນໂຕ ຈາກການເມືອງ ບັນດາສະມາຊິກສະພາຂອງທິເບດກ່າວວ່າ ຄະນະກຳມະການດັ່ງກ່າວຈະລາຍງານຕໍ່ສະພາ ໃນວັນທີ 11 ເມສາຈະມານີ້ຊຶ່ງຈະຕິດຕາມດ້ວຍກອງປະຊຸມນັດພິເສດຂອງສະພາໃນເດືອນ ພຶດສະພາ ເພື່ອອະນຸມັດການປ່ຽນແປງຢ່າງເປັນທາງການ ອົງດາໄລລາມະ ຊົງປະກາດກ່ຽວກັບຄວາມຕັ້ງໃຈຂອງພະອົງທີ່ຢາກລາພັກຈາກການມີບົດ ບາດທາງດ້ານການເມືອງ ເມື່ອໄວໆມານີ້ ໂດຍເວົ້າວ່າ ຄວາມຮັບຜິດຊອບທາງການເມືອງ ຄວນຈະຖືກມອບໂອນໃຫ້ແກ່ຜູ້ນຳທີ່ຖືກເລືອກຕັ້ງໂດຍກົງ ຂອງຊາວທິເບດ ໃນຂັ້ນຕົ້ນສະພາຂອງທິເບດໄດ້ປະຕິເສດຕໍ່ການຮ້ອງຂໍຂອງອົງດາໄລລາມະໂດຍໂຕ້ແຍ້ງວ່າ ຈະບໍ່ມີຜູ້ໃດມາແທນໄດ້ ທີ່ມີລະດັບຄວາມຮູ້ ເທົ່າທຽມກັບອົງດາໄລລາມະ